\NormalFont\ShortTitle{Yihudaa Kiitaa}

{\MT Yihuday

\par }{\MTB S'aafeedda Kiitaa

\par }{\IMT Geluwaa

\par }{\IP Yihudaa kiitay s'aafetteeddawe, ammanennaan de'iidde ammaniyaa asaa malatiide, worddo timirttiyaa laaliyaa asatuwaappe ammaniyaa Asay naagettana mala, odanaassa. Ha k'antsa kiitay bare giddon oyk'k'eeddawan laa'entso P'es'iroosa malatee. S'aafii nabbabiyaawanttoo odiidde, «Laa'etsenna hanotaan S'oossay bare naanaatoo itti kaallakka immeedda ammanoo minniide baas'etanaadan» minisiide k'ofissee.

\par }{\IOT Shemppatuwaa Ubbatoo Imetteedda K'antsa K'ofatuwaa

\par }{\IO Geluwaa
{\IOR{1-2}}

\par }{\IO Worddo asttamaaratuwaa timirttiyaa eeshshaanne kunddetsaa
{\IOR{3-16}}

\par }{\IO Ammanuwaa naaganaadan imetteedda zoriyaa
{\IOR{17-23}}

\par }{\IO Wurssetsaa anjjuwaa
{\IOR{24-25}}



\par }\OneChap {\PP \VerseOne{1}Taani Yesuusi Kiristtoosa k'oomay Yihuday, Yaak'ooba ishay, S'oossay s'eeseeddawanttoo, S'oossay Aawuu siik'iyaawanttoo, k'ay Yesuusi Kiristtoosi naagiyaawanttoo, ha dabddaabbiyaa s'aafay.


\par }{\PP \VS{2}Maarotetsay, sarotetsaynne siik'otetsay hinttenan kumo.


\par }{\SH Worddo Asttamaaratuwaa
\par }
{\PP \VS{3}Ta siik'atoo, nuuni ittippe shaakki akkana atotetsaabaa hinttenttoo s'aafanaw taani daro daaburiyaa wode, S'oossay bare naanaatoo laa'etsennaan itti gede immeedda ammanoo hintte baas'etana mala, hinttena zoraade s'aafanaw koshshiyaawaa akeekaad.

\VS{4}Ayaw gooppe, S'oossaa erenna itti itti asatuu ooninne be'ennaan hintte giddo geleeddino. Hewanttu nu S'oossaa aad'd'o keekatetsaabaa odiyaa kiitaa iita tunatetsaw geellay tamaarisiino; unttunttu nu itti Kaatiyaa, nu Godaa Yesuusi Kiristtoosa erokko yaagiino; k'ay unttunttu pirddaa akkanawaa S'oossaa Mas'aafatuu daro wodiyaappe kase odeeddino.


\par }{\PP \VS{5}Shin hintte ha ubbabaa eriyaawaa gidooppekka, Goday Israa'eeliyaa asaa Gibs'e gadiyaappe wooti ashsheeddenttonne k'ay ammanibeennawantta guyyeppe wooti d'ayisseeddentto, taani hinttena hassayissanaw koyyay.\XREF{}{{\XO 1:5 }{\XT{Kes. 12:51; Pay. 14:29-30}}}

\VS{6}K'ay barenttu de'iyaasaa aggiide, barenttoo imetteedda kaappotetsaa naagibeenna kiitanchchatuu pirddaa akkiyaa wolk'k'aama gallassay gakkanaw S'oossay unttuntta naagiyaasan, d'umaappe garssan med'inaw k'achchi wotsee.\XREF{}{{\XO 1:6 }{\XT{Dom. 6:2}}}

\VS{7}Hewaadan Sodoomaanne Gamoora giyaa katamatuwaaninne unttunttu heeraan de'iyaa katamatuwaan de'iyaa Asay he kiitanchchatuwaadan woshummeeddinonne woshummanaw loytsi kajjeeleeddino; hewanttu med'inaa tamaan ees's'iide, haratoo leemisuwaa gideeddino.\XREF{}{{\XO 1:7 }{\XT{Dom. 19:1}}}


\par }{\PP \VS{8}Hewaadan k'ay he akumettiyaa asatuu barenttu asatetsaa tunissiino; S'oossaa godatetsaa kad'iino; bonchcho med'etatuwaakka boriino.

\VS{9}Shin kiitanchchatuwaa kaappuu Mikaa'eeli Muse anhaabaa\FTNT{*}{{\FR 1:9 }{\FQ{Mikaa'eeli Muse anhaabaa:
}}{\FT{Hawe bessiyaawe, beni koyrottiide Ayihudatuwaa mas'aafaan Musebaw s'aafetteeddawaa.}}} s'alahiyaanna palumetteedda wode, «Goday neena seero» geeddawaappe attin, boriyaa k'aalaan Aa bolla pirddanaw koyyibeenna.\XREF{}{{\XO 1:9 }{\XT{Dan. 10:13, 21; 12:1; Sas'. 12:7; Zar. 34:6; Zak. 3:2}}}

\VS{10}Shin he asatuu barew akeekenabaa ubbaa boriino; k'ay unttunttu yuushshi k'oppenna do'atuwaadan, med'etaa eratetsan eriyaa yewatuu unttuntta d'ayissiyaawantta.

\VS{11}Unttunttoo aayyeero! Ayaw gooppe, unttunttu K'aayeeli hametteedda ogiyaa\FTNT{†}{{\FR 1:11 }{\FQ{K'aayeeli hametteedda ogiyaa:
}}{\FT{K'aayeeli bare ishaa Aabeela wod'eedda.
}}{\XT{Dom. 4:3-8}}{\FT{ s'eellite.}}} hametteeddino. Shaluwaa diraw giide, Balaami ootseeddawaa\FTNT{‡}{{\FR 1:11 }{\FQ{Balaami ootseeddawaa:
}}{\FT{Geeshsha K'aalaa payduwaa maaraadan, bolla gujja demmana giide Israa'eeliyaa asaa shek'k'ikke giide is's'eedda gaasuwaan unttunttu S'oossaw azazettenaadan de'ana ogiyaa tamaarisseedda.
}}{\XT{Pay. 22:18; 24:13; 25:1-3; 31:16}}{\FT{ s'eellite.}}} mala bayizzuwaa ootseeddino. K'ay K'oore\FTNT{§}{{\FR 1:11 }{\FQ{K'oore:
}}{\FT{Daataanenna ittippe gidiide Musewunne Aaroonew makkaleeddawaadan, makkalaa asaa tamaarisseeddino. Pay. 16:1-35; 26:9, 10 s'eellite.}}} giyaa bitanii makkaliide d'ayeeddawaadan, unttunttukka makkaliide d'ayeeddino.\XREF{}{{\XO 1:11 }{\XT{Dom. 4:3-8; Pay. 22:1-35; 16:1-35}}}


\par }{\PP \VS{12}Hewanttu siik'uwaan shoobbiyaa hintte miyasaan hinttenanna yashshi bayinnaan miyaa wode, k'osetteedda d'ubuwaa mala. Unttunttu barenttu s'alalaa naagiino. Unttunttu c'arkkuu afiyaa iray bayinna shaariyaa mala; k'ay unttunttu boniyaan ayfiyaa ayifena, s'ap'uwaanna shodettiide, mulekka meleedda mitsaa mala.

\VS{13}Unttunttu barenttu pokkuwaa gentsenna hoommotiyaa, iita abbaa beetaa mala. Unttunttu, S'oossay, med'inaw sakkana d'umaan sa'aa giigissi wotseedda yuuyyiyaa s'oolinttatuwaa mala.


\par }{\PP \VS{14-15}Heenooki Addaamappe doommina, laappuntsa yeletaa gidiyaawe, daro wodiyaappe kase unttunttuwaa timbbitiyaa odiidde, hawaadan yaageedda;

\par }{\Q «Akeekite; S'oossaa erenna nagaranchcha asatuu ootseedda,

\par }{\QB iita oosuwaa ubbawunne,

\par }{\Q K'ay S'oossaa erenna he iita asatuu,

\par }{\QB S'oossaa bolla haasayeedda iita haasayaa ubbaw,

\par }{\Q Goday unttunttu ubbaa bolla pirddanaw,

\par }{\QB bare c'ora sha"a geeshshatuwaanna ittippe yaana»

\par }{\MM yaageedda.\XREF{}{{\XO 1:14-15 }{\XT{Dom. 5:18, 21-24}}}

\VS{16}He asatuu ubbaa wode zuuzummiinonne haratuwaa amaassaliino; k'ay barenttu iita amuwaa kaalliino; barenttu huup'ew go"a demmanaw haratuwaa sabbiinonne barenttu kooshshaa wogaappe aatsiide, d'ok'k'u ootsi haasayiino.


\par }{\SH Mino Akeekissuwaanne Zoriyaa
\par }
{\PP \VS{17}Shin ta siik'atoo, nu Godaa Yesuusi Kiristtoosi kiitteeddawanttu hinttenttoo beni haasayeedda k'aalaa akeekite.

\VS{18}Unttunttu hinttenttoo, «Wurssetsaa wodiyaan, barenttoo S'oossay bayinnawanttu, barenttu amuwaa kaalliyaawanttu, k'ay hintte bolla k'iliic'iyaawanttu yaana» yaageeddino.

\VS{19}Hewanttu asaa giddon shaakotetsaa med'd'iyaawanttanne, barenttu iita amoo moodetteeddawantta; k'ay Geeshsha Ayyaanay baynnawantta.


\par }{\PP \VS{20}Shin ta siik'atoo, ubbaappe aad'd'iyaa geeshsha ammanuwaan hintte huup'iyaa kees's'ite; k'ay Geeshsha Ayaanaa wolk'k'aan S'oossaa woossite.

\VS{21}K'ay nu Goday Yesuusi Kiristtoosi bare maarotetsaan hinttenttoo immana med'inaa de'uwaa naagiidde, hintte huup'iyaa S'oossaa siik'uwaan wotsite.


\par }{\PP \VS{22}Itti itti sid'ii de'iyaa asatoo k'arettite.

\VS{23}Ittuwaa ittuwaa tamaappe dafi kessiide ashshite. K'ay haray atto unttunttu iita amuwaan tuneedda mayuwaa is's'iiddekka, ittoo ittoo yashshatetsaan k'arettite.


\par }{\SH Galataa Woosaa
\par }
{\PP \VS{24-25}Hintte kunddennaadan, hinttena naaganawunne pokkuu baynnawantta ootsiide, bare bonchchuwaa sintsa wolk'k'aama nashechchaan shiishshanaw danddayiyaa nuuna ashshiyaa itti S'oossaw, nu Godaa Yesuusi Kiristtoosa baggana bonchchuu, gitatetsay, wolk'k'aynne maatay, aad'd'eedda wode ubbaappenne ha"inne med'inaa gakkanaw gido. Amen"i.

\par }